De Forenede Ullvarefabrikker er lagt ned, men bygningene står der fortsatt og blir brukt blant annet til Norwegian Outlet, folkebibliotek og kulturskole på Veveriet og kommunens administrasjon på Storahuset. Smia brukes av det lokale knivsmedlaget, og kraftstasjonen er fremdeles i drift. Stamphuset leies ut av organisasjonen Round Table. I 1986 åpnet fritidsparken Kongeparken, som er årlig treffsted for avgangsruss fra hele landet.